title: تاتير لكوبرا
text: خدّمو أول مرة لقتصادي لألماني هورست زيبرت ف كتاب بنفس سمية. لقصة كتبدا ف مدينة ديلي ف لهند ملي كانت مستعمرة ديال بريطانيا. كانت مّدينة فيها مشكيل ديال نتشار حياي د بوسكة (لكوبرا) لي سّم ديالوم خطير. لحكومة د بريطانيا فكرت ف واحد لحل. قالو ن لهنود كل واحد أيجيبلوم راس ديال بوسكة أيعطيواه واحد لبركة ديال فلوس. فلوّل لقضية مشات مزيان، لعدد د لكوبرات نقص ولكن موصلشي ن زيرو. لي وقع هو أنه ناس بداو كيرابيو لكوبرا ف دّيور ديالوم ماش يبقاو يدّيو لفلوس. ملي بريطانيا عاقت بلقالب وقفت لخلاص. ناس بقاو حاصلين بكوبرات ماكيسواو والو، شبّرو طلقوهم ف زنقة. زداق لعدد د لكوبرات دابا كتر م لول مرّا.